Chulalongkorn

Hi Chulalongkorn, nga tinatawag gihapon nga Hadi Rama V, nga an título hin paghadi Phra Chula Chom Klao Chao Yu Hua (Thai: จุฬาลงกรณ์; RTGS: Chunlalongkon; 20 Septyembre 1853 – 23 Oktubre 1910), amo an ikalima nga monarka han Siam ha ilarom han Panimalay han Chakri. Kilalado hiyá han Siames han iya panahón nga Phra Phuttha Chao Luang (พระพุทธเจ้าหลวง, an Hadianon nga Buddha). An iya paghadi nagkaada hin pagkinaiya hin pagmodernisar han Siam, mga reporma ha gobyerno ngan katiringban, ngan mga pagbul-iw hin teritoryo ngado han British ngan French. Ha pag-atubang han Siam han kataragman han pagpahaluag han Katundan, hi Chulalongkorn, pinaagi han iya mga polisiya ngan mga buhat, nakatalwas han Siam tikang hin kolonyalismo. An tanan han iya mga reporma ginpanuyo nga masiguro nga magpabilin an Siam ha pag-atubang han kolonyalismo tikang ha Katundan, amo nga hi Chulalongkorn nakakuha han pagtáwag nga Phra Piya Maharat (พระปิยมหาราช, an Harangdon nga Hinigugma nga Hadi).

Mga tigaman

Mga pinambasaran

Chakri nga Dinastiya
Mga Thai nga monarka
Mga natawo han 1853
Mga namatay han 1910